《有感》
宋代·连文凤

年来懒作少年狂，一枕功名属梦乡。
举世相夸唐字学，几人曾识汉文章。
自邻晚岁桑榆景，敢入春风桃李场。
到此相逢莫相笑，谁知臧谷两亡羊。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。